da da da da da en id da da da da en en da da da da fr da da da da da da nl da da nl da da nl da da nl da da pl da da da da da da da da es en da nb en en da da de da de da da fr da da de da en en en de ro da de da en da da de da ca nl de
75 millioner kroner til uddannelse af flygtningebørn
75 millioner kroner til flygtningebørns uddannelse giver os et lille håb for børnenes fremtid
– Det her er noget, som Red Barnet har arbejdet for længe. Derfor er vi naturligvis rigtig glade for, at den danske regering også ser vigtigheden i at sikre uddannelse til børn, som er flygtet fra eller lever midt i krig og konflikter. I kampen for at overleve bliver børnenes fremtid ofte glemt, for ét er at overleve, noget andet er at have et værdigt liv at se frem til, når det bliver sikkert at vende hjem igen, siger Red Barnets generalsekretær Jonas Keiding Lindholm.
Derfor er adgang til uddannelse et knudepunkt i Red Barnets arbejde, og organisationen arbejder sammen med både regering og virksomheder om at sætte ind på det vigtige område.
– Uddannelse giver børn succes. Det giver dem håb og muligheder for fremtiden. Det giver en følelse af at have en stabil og normal hverdag. Skolegang hjælper også børnene med at bearbejde deres traumatiske oplevelser. Og det giver børnene de færdigheder, der skal til, så de kan vende hjem og hjælpe med at genopbygge deres land, siger Jonas Keiding Lindholm, og fortsætter:
– I Red Barnet arbejder vi for, at ingen børn skal frarøves muligheden for at komme i skole i mere end fire uger efter, de er flygtet hjemmefra. Med det politiske fokus, som FNs Generalforsamling har sat på flygtningebørn og deres uddannelsesmuligheder, øjner vi et lille håb for, at verdens 30 millioner flygtningebørn faktisk kan få den skolegang og uddannelse, som de har krav på – blandt andet gennem Education Cannot Wait og den danske bevilling til fonden, siger Jonas Keiding Lindholm.
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Stor forskel på kommuners planer for at bekæmpe digitale krænkelser blandt børn
Tre ud af fire kommuner mangler en plan for at bekæmpe digitale krænkelser blandt børn og unge. Det viser en ny undersøgelse, som Epinion har foretaget for Red Barnet. Undersøgelsen præsenteres på en stor konference om børn og unges digitale liv på Christiansborg i dag, hvor Red Barnet sætter fokus på børns ret til hjælp, når de udsættes for digitale krænkelser og overgreb. ”Børn skal kunne være lige så trygge online som offline – uanset deres postnummer”, siger generalsekretær Johanne Schmidt-Nielsen.
Støt fast og gør en verden til forskel!